กองทุนบัตรทองทยอยจ่ายโควิด
นพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) กล่าวว่า ตามที่คณะกรรมการหลักประกันสุขภาพแห่งชาติ ได้บรรจุให้การรักษาพยาบาลและดูแลประชาชนกรณีโรคโควิด-19 เป็นสิทธิประโยชน์ภายใต้กองทุนหลักประกันสุขภาพแห่งชาติหรือกองทุนบัตรทอง ครอบคลุมทั้งการคัดกรองผู้ป่วยทุกสิทธิ และการดูแลผู้ป่วยในและผู้ป่วยนอก โดยจัดสรรงบประมาณดูแลที่แยกออกจากงบกองทุนบัตรทองในระบบปกติ 4280 ล้านบาท ที่ได้จากเงินรายได้สูง (ต่ำ) กว่าค่าใช้จ่ายสะสม กองทุนบัตรทอง 1020 ล้านบาท และงบกลางโดยรัฐบาล 3260 ล้านบาทจากข้อมูลการเบิกจ่ายในระบบกองทุนบัตรทองเมื่อวันที่ 30 เม.ย.ที่ผ่านมา หน่วยบริการทั่วประเทศได้ทยอยส่งเรื่องเบิกค่าใช้จ่ายแล้วรวมทั้งสิ้น 143.9 ล้านบาท โดยการเบิกจ่ายค่าตรวจคัดกรองและตรวจทางห้องปฏิบัติการมี 33731 ครั้ง เป็นจำนวน 119.2 ล้านบาท ที่เหลือเป็นค่าใช้จ่ายในการรักษาพยาบาลผู้ป่วยโควิด-19 จำนวน 24.7 ล้านบาท ข้อมูลข้างต้นเป็นการเบิกจ่ายกรณีโควิด-19 ที่หน่วยบริการได้เริ่มทยอยเบิกจ่ายเข้ามาที่ สปสช.จากหน่วยบริการทั่วประเทศทั้งในส่วนภาครัฐและเอกชน ซึ่งได้ร่วมมือกันในการดูแลผู้ป่วยและประชาชนในสถานการณ์การแพร่ระบาดของโรคโควิด-19 ช่วยให้ประชาชนเข้าถึงบริการอย่างทั่วถึง.
ตามที่คณะกรรมการหลักประกันสุขภาพแห่งชาติ ได้บรรจุให้การรักษาพยาบาลและดูแลประชาชนกรณีโรคโควิด-19 เป็นสิทธิประโยชน์ภายใต้กองทุนหลักประกันสุขภาพแห่งชาติหรือกองทุนบัตรทอง
บัตรทอง,กองทุนหลักประกันสุขภาพแห่งชาติ,กองทุนบัตรทอง,สปสช.,โควิด-19,ผู้ป่วยโควิด-19,ข่าววันนี้,การศึกษา